*Proiect*

ACORD

 privind ordinea creării și activității grupurilor comune operative de investigație pe teritoriul statelor membre ale Comunității Statelor Independente

Statele membre ale Comunității Statelor Independente, denumite în continuare Părțile,

recunoscând necesitatea îmbunătățirii cadrului legal privind cooperarea în domeniul contracarării criminalității,

exprimînd intenția de a aprofunda colaborarea în domeniul descoperirii infracțiunilor și cercetării în cauzele penale,

ghidându-se de principiile unanim acceptate și normele dreptului internațional,

bazîndu-se pe prevederile tratatelor internaționale, la care Părțile sunt membre,

au convenit după cum urmează:

**Articolul 1**

Termenii utilizați în prezentul Acord au următoarea semnificație:

«infracțiuni conexe» – infracțiunile săvîrșite de una sau de cîteva persoane pe teritoriul a două sau mai multe Părți sau care ating interesele lor;

«organele centrale competente ale Părților» - organele de stat împuternicite, conform prezentului Acord și legislației Părților, de a adopta decizia cu privire la crearea, încetarea activității grupurilor comune operative de investigație și desemnarea conducătorilor lor;

 «organele competente ale Părților» - organele împuternicite conform legislației corespunzătoare a Părților de a conduce cercetarea preliminară și acțiunea specială de investigație, de a adopta decizia despre crearea și activitatea organelor de urmărire penală și grupurilor operative de investigație;

«grupul comun operativ de investigație» - grupul creat în urma acordului dintre organele competente centrale ale Părților, care constă din două și mai multe organe de urmărire penală, grupuri operative de investigație naționale ale organelor competente ale Părților;

 «conducătorul grupului comun operativ de investigație» - persoana de răspundere desemnată prin acordul organelor centrale competente ale Părților pentru coordonarea acțiunilor organelor de urmărire penală, grupurilor operative de investigație naționale în limitele împuternicirilor stabilite de prezentul Acord;

 «ordine simplificată de acțiuni reciproce (raporturi) » - acțiunea reciprocă (raporturile) nemijlocite a membrilor grupului operativ de investigație comun.

Articolul 2

 Scopul Prezentului Acord îl constituie reglementarea chestiunilor creării, activității și încetării activității grupurilor comune operative de investigație pe teritoriile Părților pentru descoperirea și investigarea infracțiunilor conexe în cauzele penale care se află în procedura organelor competente ale Părților, legate indispensabil de punerea la dispoziție a probelor sau de înfăptuirea acțiunilor procesuale și (sau) măsurilor speciale de investigație pe teritoriul a două și mai multe Părți.

Articolul 3

1. Baza legală a instituirii, activității și încetării activității grupurilor operative de investigație este constituită din prezentul Acord, alte tratate internaționale aplicabile, membre ale cărora sunt Părțile, și legislația internă a Părților.
2. Grupurile comune operative de investigație reprezintă forme ale colaborării organelor competente ale Părților la descoperirea infracțiunilor și cercetarea cauzelor penale.

Articolul 4

Sarcinile principale ale grupurilor comune operative de investigație sunt:

1. acțiunea coordonată a organelor competente ale Părților la descoperirea infracțiunilor și cercetarea cauzelor penale;
2. organizarea ordinii simplificate de acțiuni reciproce (raporturi);
3. crearea condițiilor pentru schimbul operativ de informații;
4. înștiințarea reciprocă despre cursul îndeplinirii acțiunilor comune la descoperirea infracțiunilor și cercetarea cauzelor penale;
5. planificarea acțiunilor în privința versiunilor formulate și verificarea lor pe teritoriul Părților;
6. organizarea desfășurării cercetărilor și expertizelor;
7. soluționarea problemelor legate de păstrarea și transmiterea probelor materiale;
8. satisfacerea cererilor referitoare la desfășurarea acțiunilor procesuale și (sau) a măsurilor speciale de investigație pe teritoriul Părților;
9. coordonarea și acțiunile reciproce la desfășurarea acțiunilor procesuale și (sau) măsurilor speciale de investigație pe teritoriul Părților.

**Articolul 5**

 1.Propunerea în privința instituirii grupurilor comune operative de investigație se perfectează sub forma unei cereri care se expediază organului central competent al Părții solicitate de către organul central competent al Părții solicitante. Cererea trebuie să conțină următoarele elemente:

1. denumirea organului central competent al Părții solicitate;
2. denumirea organului central competent al Părții solicitante;
3. numărul cauzelor penale în privința infracțiunii aflate în procedura organului competent al Părții solicitante, pentru descoperirea și (sau) efectuarea urmăririi penale în privința cărora este indispensabilă crearea grupurilor comune operative de investigație, descrierea și calificarea infracțiunii săvîrșite conform legislației Părții solicitante și textul prevederii legale aplicabile, informațiile despre mărimea prejudiciului, dacă acesta a fost cauzat în rezultatul acțiunii infracționale;
4. denumirea subdiviziunii organului competent care desfășoară urmărirea penală;
5. argumentarea necesității instituirii grupurilor operative de investigație, lista persoanelor cu funcție de răspundere ale organului național de urmărire penală și (sau) grupului operativ de investigație ale Părții solicitante, propunerea referitoare la candidatura conducătorului grupului operativ de investigație comun;
6. enumerarea preliminară a acțiunilor procesuale și (sau) măsurilor speciale de investigație care urmează a fi desfășurate de grupul operativ de investigație pe teritoriul Părții solicitate;
7. prezentarea interesului pentru efectuarea urmăririi penale avînd informații despre:

persoana fizică: numele, prenumele, patronimicul, data și locul nașterii, locul de trai, cetățenia, genul activității;

persoana juridică: denumirea, adresa juridică și (sau) locul aflării, rechizitele bancare și de alt gen;

1. în dependență de reprezentanții persoanei indicați în subpunctul g), numele, prenumele, patronimicul și adresa acestora;
2. necesitatea asigurării confidențialității înregistrării cererii și informațiilor obținute în cursul satisfacerii acesteia;
3. telefoanele de contact și alte căi de legătură;
4. în funcție de necesitate, ordinea presupusă de suportare a posibilelor cheltuieli legate de activitatea grupurilor comune operative de investigație;
5. alte informații.

2.Cererea se semnează de conducătorul (adjunctul conducătorului) organului central competent al Părții solicitante și se certifică cu sigiliul cu stemă al acestui organ.

1. Organul central competent al Părții solicitate poate solicita organului central competent al Părții solicitante informații suplimentare, necesare, după părerea sa, pentru satisfacerea cererii.
2. Satisfacerea cererii poate fi amînată sau satisfacerea sa poate fi refuzată dacă organul central competent al Părții solicitante presupune că satisfacerea acesteia poate prejudicia suveranitatea, securitatea națională, ordinea socială sau alte interese fundamentale ale statului sau contravine legislației sau obligațiilor internaționale ale Părții solicitate.
3. Organul central competent al Părții solicitate, nu mai tîrziu de 15 zile după primirea cererii despre instituirea grupurilor comune operative de investigație, înștiințează în scris organul central competent al Părții solicitante despre decizia adoptată și, în cazul în care este de acord, concomitent îi pune la dispoziție lista persoanelor cu funcție de răspundere a organului de urmărire penală național, grupului operativ de investigație al organului competent al Părții solicitate și informațiile suplimentare, arătate la punctul 1 al acestui Articol.
4. Organul central competent al Părții solicitate înștiințează organul central competent al Părții solicitante despre refuzul satisfacerii cererii referitoare la instituirea grupului comun operativ de investigație sau întîrzierii satisfacerii acesteia cu indicarea cauzelor refuzului sau întîrzierii.

**Articolul 6**

1. Decizia despre crearea, încetarea activității grupului comun operativ de investigație și numirea conducătorului său se adoptă de către conducătorul organelor centrale competente ale Părților.
2. Organul competent al Părții este în drept să adopte decizia despre modificarea componenței reprezentanților săi în cadrul grupului comun operativ de investigație, despre care fapt informează organele competente ale altor Părți care crează grup comun operativ de investigație.
3. Organul central competent al Părții, în cazul necesității includerii organului național de urmărire penală, grupului operativ de investigație în componența altor grupuri comune operative de investigație ale altor Părți, vor adresa cererea, conform articolului 5 al acestui Acord, organului central competent al Părții de la care este numit conducătorul grupului comun operativ de investigație.

În cazul includerii în componența grupului comun operativ de investigație aflat în acțiune a altor grupuri operative de investigație ale altor Părți, conducătorii organelor centrale competente ale Părților vor adopta în această privință deciziile corespunzătoare.

1. Organul central competent al Părții care a adoptat decizia cu privire la retragerea organului național de urmărire penală, grupului operativ de investigație din componența grupului comun operativ de investigație, expediază înștiințarea organelor centrale competente ale altor Părți.

**Articolul 7**

1. Conducătorul grupului comun operativ de investigație organizează activitatea acestuia corespunzător prezentului Acord și legislației Părților pe teritoriile cărora se desfășoară acțiunile și (sau) măsurilor operative de investigație.
2. În atribuțiile conducătorului grupului comun operativ de investigație se includ:
3. organizarea activității grupului comun operativ de investigație;
4. asigurarea ordinii simplificate de acțiuni reciproce (raporturi);
5. soluționarea problemelor aflate în legătură cu păstrarea confidențialității urmăririi penale;
6. soluționarea problemelor care apar în legătură cu păstrarea și transmiterea probelor materiale;
7. prezentarea propunerii despre încetarea activității grupului operativ de investigație.

**Articolul 8**

1. În cadrul grupului comun operativ de investigație se stabilește ordinea simplificată de acțiuni reciproce (raporturi). Dacă este necesară desfășurarea acțiunilor procesuale și (sau) măsurilor operative de investigație, conducătorul organului național de urmărire penală, grupului operativ de investigație (persoana în procedura căreia se află cauza penală) al organului competent al Părții solicitante (în continuare – conducătorul grupului național operativ de investigație) expediază conducătorului grupului operativ de investigație național al organului competent al Părții solicitate cererea despre desfășurarea acțiunilor procesuale și (sau) măsurilor operative de investigație.
2. La cererea în privința desfășurării acțiunilor procesuale și (sau) măsurilor operative de investigație se aplică în modul cuvenit decizia certificată, sancționată, în cazurile necesare în ordinea stabilită conform legislației Părții solicitante, despre desfășurarea acțiunilor procesuale și (sau) măsurilor operative de investigație.

La satisfacerea cererii, legalizarea documentelor nu este necesară, dacă acest fapt nu contravine Părții solicitate.

1. În procesul satisfacerii cererii, conducătorii grupurilor naționale operative de investigație ale organelor competente ale Părților fac schimb de informație despre cursul desfășurării acțiunilor procesuale și (sau) măsurilor operative de investigație.
2. La cererea conducătorului grupului operativ de investigație național al organului competent al Părții solicitante, conducătorul grupului național operativ de investigație al organului competent al Părții solicitate îl anunță la momentul oportun despre timpul și locul satisfacerii cererii. Reprezentanții împuterniciți ai Părții solicitante asistă la satisfacerea cererii, de asemenea, participă la desfășurarea acțiunilor procesuale și (sau) măsurilor operative de investigație, dacă acest fapt nu contravine legislației Părții solicitate.
3. Ulterior satisfacerii cererii, conducătorul grupului operativ de investigație național al organului competent al Părții solicitate expediază documentele, obiectele și materialele obținute conducătorului grupului național operativ de investigație național al organului competent al Părții solicitante. Probele, obținute de la Partea solicitată conform legislației sale naționale, dispun de aceeași forță probatorie și în Partea solicitantă. Documentele procesuale sunt certificate cu sigiliul cu stema de stat al organului competent al Părții solicitate.
4. Satisfacerea cererii poate fi amînată sau satisfacerea sa poate fi refuzată, dacă organul competent al Părții solicitate consideră că satisfacerea cererii poate prejudicia suveranitatea, securitatea națională, ordinea socială sau alte interese fundamentale ale statului, sau contravine legislației sau obligațiilor internaționale ale Părții solicitate.
5. Dacă cererea nu poate fi satisfăcută, conducătorul grupului operativ de investigație național al organului competent al Părții solicitante înștiințează despre circumstanțele care împiedică satisfacerea cererii.

 **Articolul 9**

În cazurile care nu suferă amînare, concomitent cu originalele documentelor, arătate la articolele 5 și 8 ale prezentului Acord, copiile acestora pot fi expediate prin fax sau cu utilizarea altor mijloace de comunicare.

**Articolul 10**

Organul competent al fiecărei Părți asigură confidențialitatea informațiilor și documentelor obținute, dacă organul competent al Părții solicitante consideră nedorită divulgarea conținutului lor.

 Gradul de confidențialitate se stabilește de către organul competent al Părții solicitante.

 În cazul transmiterii unei terțe părți a informațiilor și documentelor confidențiale obținute în limitele prezentului Acord, este necesar consimțămîntul scris al organului competent al Părții care pune la dispoziție aceste informații.

 În cazul imposibilității păstrării confidențialității în decursul satisfacerii cererii, organul competent al Părții solicitate aduce la cunoștința organului competent al Părții solicitante despre acest fapt.

**Articolul 11**

Părțile stabilesc lista organelor lor competente centrale și organelor competente responsabile de implementarea Acordului și îl predau depozitarului odată cu transmiterea spre păstrare a înștiințării despre îndeplinirea procedurilor interne naționale necesare pentru intrarea în vigoare a prezentului Acord.

 Fiecare Parte în termen de o lună înștiințează depozitarul în scris despre modificările listei organelor centrale competente.

**Articolul 12**

Organele competente ale Părților suportă în mod individual cheltuielile apărute în procesul implementării prezentului Acord, dacă în fiecare caz concret nu se va conveni asupra unei alte modalități.

**Articolul 13**

Prezentul Acord nu aduce atingere drepturilor și obligațiilor fiecărei Părți, care decurg pentru aceasta din alte tratate internaționale a cărui membru este aceasta.

 **Articolul 14**

Prin acordul Părților, prezentul Acord îi pot fi aduse modificări sau completări, care sunt parte integrantă a acestuia, poate fi adoptat un protocol separat, care intră în vigoare în ordinea prevăzută de articolul 16 al prezentului Acord.

 **Articolul 15**

Chestiunile litigioase ale Părților care apar în procesul aplicării și interpretării prezentului Acord se soluționează pe calea consultațiilor și tratativelor Părților interesate.

 **Articolul 16**

Prezentul Acord va intra în vigoare la expirarea a 30 de zile din data primirii de către depozitar a celei ce-a treia înștiințări despre îndeplinirea procedurilor interne necesare intrării sale în vigoare pentru Părțile semnatare.

Pentru Părțile care au îndeplinit procedurile interne naționale după expirarea acestui termen, prezentul Acord va intra în vigoare la expirarea a 30 de zile din data primirii de către depozitar a înștiințării respective.

 **Articolul 17**

După intrarea sa în vigoare, prezentul Acord este deschis aderării oricărui stat membru al Comunității Statelor Independente pe calea transmiterii depozitarului instrumentului de aderare. Pentru statul care aderă, prezentul Acord va intra în vigoare la expirarea a 30 de zile din data primirii de către depozitar a instrumentului de aderare.

 **Articolul 18**

Prezentul Acord se încheie pentru un termen nedeterminat. Fiecare Parte este în drept să denunțe prezentul Acord, expediind depozitarului o informație scrisă în privința intenției sale nu mai tîrziu 6 luni din momentul denunțării și reglementînd obligațiile financiare și de alt gen care apar în timpul acțiunii prezentului Acord.

Definitivat în orașul anul într-un exemplar autentic redactat în limba rusă. Exemplarul autentic se păstrează la Comitetul Executiv al Comunității Statelor Independente care expediază fiecărui stat semnatar al prezentului Acord copia certificată a acestuia.

Pentru Republica Azerbaijan Pentru federația Rusă

Pentru Republica Armenia Pentru Republica Tadjikistan

Pentru Republica Belarus Pentru Republica Turkmenistan

Pentru Republica Kazahstan Pentru Republica Uzbekistan

Pentru Republica Kîrgîză Pentru Ukraina

Pentru Republica Moldova